Tamellaɣt, sumata, teqqen γer unecreḥ d teḍsa. Xas akken tamellaγt, d tawsit iḥazen i yimanis, nettaf-itt deg waṭas n tsekliwin n umaḍal maca iferdisen n tmellaγt, ur qqinen ara γer tewsit-agi. Nettaf-iten deg waṭas n tewsatin niḍen. Iferdisen-agi n tmellaγt, ihi,«urḥbisen ara kan deg unnar n tewsit n tmellaɣt s timmad-is. Iferdisen n tmellaγṭ, d tamiḍrant tasnamdant, teqqen ama γer umdan ama γer tuddsa n tmetti1».Tamellaɣt, mačči d anecreḥ akked usedhu n uzayez kan, yella wayen yeffren deffir-s, imi nessawaḍ yis-s izen i uzayez yerna deg-s asedwel. Tesεa aṭas n twuriwin. Daymi ara neεreḍ, ad nwali d acu-ten wannawen n yiferdisenagi n tmellaγt d wamek i d-banen di tsekla taqbylit.